༤འགན་འཛིན་སྡེ་ཚན་གྱི་ལས་བྱེད་གནས་རིམ་དུ་ས་མིག་སྟོང་པ་ཡོད་མེད་ཇི་ལྟར་ཡང་འཕྲལ་སེལ་ལས་བྱེད་བསྐོ་གཞག་བྱེད་མི་ཆོག་ཅིང༌།ས་མིག་སྟོང་པ་རྒྱུན་རིང་ལུས་པ་བྱུང་ཚེ་ལས་བྱེད་སྒྲིག་གཞི་ལྟར་འགན་འཛིན་སྡེ་ཚན་གྱི་ལས་བྱེད་གཞན་ཞིག་ལ་མཉམ་ལྕོགས་ལས་འགན་སྤྲད་རྒྱུ།དྲུང་གཞོན་ལས་རོགས་ཀྱི་གནས་རིམ་ཡིན་ན་སྡེ་ཚན་འགན་འཛིན་གྱི་གནས་རིམ་དུ་ཡོད་པའི་ལས་བྱའི་སྡེ་ཚན་གྱི་ལས་བྱེད་ཅིག་ལས་ཚབ་ཏུ་བསྐོ་རྒྱུ་གང་འོས་བྱ་རྒྱུ་དང༌།འདི་ཡང་དུས་ཡུན་ལོ་གཅིག་ལས་མ་བརྒལ་བ་དགོས་རྒྱུ།འཕྲལ་སེལ་ལས་བྱེད་རྣམས་ལ་སྡོད་ཁང་དང༌།གསོག་དངུལ།བགྲེས་ཡོལ་བཅས་ཀྱི་ཐོབ་ཐང་མེད་ཅིང་གཏན་འཇགས་ལས་བྱེད་འོས་གཞིར་ཞུགས་སྐབས་ཀྱང་སྤྱི་མཚུངས་འགྲན་བསྡུར་བྱ་རྒྱུ་ལས་དམིགས་བསལ་གྱི་ཐོབ་ཐང་གང་ཡང་མེད།